Source: http://docplayer.fi/828537-Elakevakuuttaminen-epavarmassa-sijoitusymparistossa.html
Timestamp: 2017-09-24 17:53:35+00:00
Document Index: 13582875

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Eläkevakuuttaminen epävarmassa sijoitusympäristössä - PDF
Eläkevakuuttaminen epävarmassa sijoitusympäristössä
Download "Eläkevakuuttaminen epävarmassa sijoitusympäristössä"
1 Eläkevakuuttaminen epävarmassa sijoitusympäristössä Kassavirtaperusteinen riskienhallinta Petri Hilli Teemu Pennanen Kustantaja: Taloustieto Oy
2 ISBN ISBN (PDF) Painopaikka: Unigrafia Oy, Helsinki, 2012
3 Tiivistelmä Tässä kirjassa on tutkittu kuinka TyEL-järjestelmän eläkkeiden rahoitusta voitaisiin kehittää eläkevarallisuuden käytön ja riskienhallinnan tehostamiseksi. Ehdotettujen toimenpiteiden tueksi on esitetty pitkän aikavälin riskienhallintaa tukevia menetelmiä vastuuvelan ja vakuutusmaksun laskentaan sekä työeläkelaitosten valvontaan. Menetelmät vastaavat Solvenssi IIdirektiivin periaatteita ja sosiaali- ja terveysministeriön asettaman, työeläkejärjestelmän vakavaraisuussääntelyn uudistamista selvittäneen asiantuntijatyöryhmän suosituksia. Esitetyt menetelmät ottavat huomioon eläkkeiden rahoitukseen liittyvät olennaisimmat riskit eläkeoikeuksien kuolettumiseen saakka. Näin saadaan perinteisiä diskonttolaskelmia realistisempi kuva eläkevarallisuuden riittävyydestä epävarmassa tulevaisuudessa. Vastaava ns. run-off-menetelmä on kasvattanut suosiotaan mm. yhdysvaltalaisissa eläkelaitoksissa, sillä se on vastasyklinen, helposti ymmärrettävä ja se tukee varojen ja vastuiden yhteensovittamista. Sijoittamalla eläkevarallisuus siten, että sen tuotot vastaavat mahdollisimman hyvin tulevia eläkemenoja, voidaan pienentää sekä riskejä että eläkkeiden kustannuksia. Vastaavat hyödyt olisivat saavutettavissa myös TyEL-järjestelmässä, sillä esitetyt mallit ovat helppokäyttöisiä ja soveltuvat hyvin pientenkin eläkelaitosten käyttöön. Esitetty eläkkeiden todellisiin kassavirtoihin perustuva vakavaraisuuskehikko on luonteeltaan vastasyklinen, sillä se ei ole riippuvainen lyhyen aikavälin markkinahäiriöistä ja se pystyy helposti käsittelemään rahoitusinstrumentteja, joille ei ole likvidejä jälkimarkkinoita. Vakavaraisuuskehikko ottaa huomioon monia olennaisia riskitekijöitä, kuten luotto- ja pitkäikäisyysriskit, ja toisaalta monia nykyisin hankalasti käsiteltäviä sijoitusluokkia kuten optiot ja muut johdannaiset. Kirjassa on esitetty myös eläkevakuuttajan vara- ja vastuumalli, joka laajentaa aikaisempia kirjallisuudessa esitettyjä malleja kuvaamalla yritys- ja inflaatiosidonnaisten lainojen tuottoihin sekä kuolevuuteen ja työllisyysasteeseen liittyviä riskejä. Mallilla voidaan tutkia monia ajankohtaisia kysymyksiä eläkejärjestelmässä sekä laitos- että järjestelmätasolla, kuten esimerkiksi elinajan odotteeseen ja työllisyysasteeseen sidotun eläkeiän vaikutuksia eläkejärjestelmän rahoituksen kestävyyteen. 3
5 Kiitokset Kiitämme Heikki Palmia sosiaali- ja terveysministeriöstä, Timo Löyttyniemeä ja Kati Vesteristä Valtion Eläkerahastosta sekä Tarmo Valkosta Elinkeinoelämän Tutkimuslaitoksesta hyödyllisistä keskusteluista, joista on ollut suuri apu tutkimuksen aikana. Kiitämme sosiaali- ja terveysministeriötä sekä Valtion Eläkerahastoa tutkimuksen rahoittamisesta ja Eläketurvakeskusta lähtötietojen toimittamisesta. Helsingissä Petri Hilli Teemu Pennanen 5
7 Sisältö Sisältö 1 Johdanto TyEL-järjestelmän erityispiirteitä Kassavirtaperusteinen riskienhallinta Johdanto Toimenpide-ehdotuksia TyEL-järjestelmän erityispiirteitä Kassavirtaperusteinenvastuuvelka riskienhallinta Toimenpide-ehdotuksia Vastuuvelka riskittömässä.. maailmassa Vastuuvelka epävarmassa maailmassa Kassavirtaperusteinen 2.3 Markkinakonsistenttivastuuvelka Yhteenveto Vastuuvelka riskittömässä maailmassa Vastuuvelka epävarmassa maailmassa Kassavirtaperusteinen 2.3 Markkinakonsistenttivakuutusmaksu vastuuvelka Vakuutussopimus Yhteenveto Vakuutusmaksu riskittömässä maailmassa Kassavirtaperusteinen TyEL-vanhuuseläkkeiden vakuutusmaksu edellyttämä vakuutusmaksu Vakuutussopimus Vertailu nykyiseen..... TyEL-järjestelmään Vakuutusmaksu epävarmassa riskittömässämaailmassa maailmassa TyEL-vanhuuseläkkeiden edellyttämä vakuutusmaksu Vertailu nykyiseen TyEL-järjestelmään Vakiomaksu Vakuutusmaksu.. epävarmassa maailmassa Yhteenveto TyEL-vanhuuseläkkeiden edellyttämä vakuutusmaksu Vertailu nykyiseen TyEL-järjestelmään Kassavirtaperusteinen 3.4 Vakiomaksu..... vakavaraisuuskehikko Yhteenveto Nykyinen vakavaraisuuskehikko Kassavirtaperusteinen vakavaraisuuskehikko Kassavirtaperusteinen 4.3 Yhteenveto..... vakavaraisuuskehikko Nykyinen vakavaraisuuskehikko Eläkevakuuttajan 4.2 Kassavirtaperusteinen vara- ja vakavaraisuuskehikko vastuumalli Eläkemeno Yhteenveto SISÄLTÖ Palkkakerroin ja työeläkeindeksi Eläkevakuuttajan Palkkasumma vara- ja jauudet vastuumalli eläkeoikeudet Eläkemeno Kuolevuusriskit Sijoitustuotot Palkkakerroin.... ja.. työeläkeindeksi Riskitekijöiden Palkkasumma mallinnus uudet... eläkeoikeudet Mallin kalibrointi Mallin simulointi Tuloksia Eläkemeno ja palkkasumma Sijoitustuotot Yhteenveto Kirjallisuutta 91
9 Luku 1 Johdanto Yksinkertaisin eläkejärjestelmä on keskitetty jakojärjestelmä, jossa kunkin vuoden eläkemeno katetaan suoraan eläkemaksulla. Etuusperusteisten 1 eläkkeiden rahoituksessa jakojärjestelmän ongelmana on, että jos palkkasumman suhde eläkemenoon laskee esimerkiksi ikärakenteen, ansiotason tai työllisyysasteen muuttuessa, joudutaan työeläkemaksua nostamaan. Eläkkeiden rahastoinnin tarkoitus on siirtää tätä riskiä tulevilta palkansaajilta sellaisille tahoille, joilla on suurempi riskinkantokyky ja/tai -halukkuus. Siirto toteutetaan vakuutussopimuksilla, joissa määritellään sopimuksen osapuolet ja vakuutettu riski. Riskien kustannustehokas siirto edellyttää, että vakuutussopimukset vastaavat niitä riskejä, joilta halutaan suojautua ja toisaalta, että sopimukset ovat riittävän yksinkertaisia ja läpinäkyviä, jotta vakuuttaja kykenee arvioimaan vakuutusten kustannukset. Vakuutusjärjestelyn yksinkertaisuus on olennaista sekä vakuutetun että vakuuttajan riskienhallinnan kannalta. Tässä kirjassa tarkastellaan etuusperusteisten työeläkkeiden vakuuttamista epävarmassa sijoitusympäristössä. Koska eläkkeiden, eläkevakuutusten ja vakuutusten katteena olevan varallisuuden tuottamiin kassavirtoihin liittyy huomattavaa epävarmuutta, on tehokkaan vakuutusjärjestelyn suunnittelu ja toteutus haastava tehtävä. Kirjassa on tutkittu kuinka eläkevakuuttaminen on toteutettu nykyisessä TyEL-järjestelmässä ja kuinka sitä voitaisiin kehittää nykyaikaisten riskienhallintaperiaatteiden mukaisesti. Ehdotettujen toimenpiteiden tueksi on esitetty kvantitatiivisia riskinhallintamenetelmiä, 1 Etuusperusteisessa eläkejärjestelmässä eläke-etuudet sovitaan ensin ja vakuutusmaksu asetetaan siten, että vakuuttaja kykenee kohtuudella arvioiden maksamaan sovitut eläkeetuudet kun sekä vakuutuksiin että sijoitusmarkkinoihin liittyvät riskit otetaan huomioon. Maksuperusteisessa järjestelmässä eläkemaksu sovitaan ensin, ja eläke-etuudet riippuvat vakuuttajan sijoitustoiminnan onnistumisesta ja vakuutetun eliniän pituudesta. Maksuperusteisessa eläkejärjestelyssä vakuutettu kantaa siis riskit. 9
10 LUKU 1. JOHDANTO jotka soveltuvat vakuutettujen, vakuuttajan ja valvonnan käyttöön. Esitetyt menetelmät soveltuvat myös muiden vakuutuslajien riskienhallintaan ja ne vastaavat esimerkiksi Solvenssi II-direktiiviä sekä Kansainvälisen vakuutusvalvojien liiton (IAIS) suosituksia. 1.1 TyEL-järjestelmän erityispiirteitä Nykyisessä TyEL-järjestelmässä on monia piirteitä, jotka vaikeuttavat eläkevakuuttamiseen liittyvää riskienhallintaa. 1. TyEL-järjestelmän suurimpia ongelmia on eläkelaitosten vakuuttamien eläkkeiden osien maksuperusteisuus, mikä ei vastaa etuusperusteisten eläkkeiden rahoitustarvetta. Etuusperusteisen eläkemenon ja maksuperusteisen eläkevakuutuksen suhde vaihtelee ja siihen liittyvän riskin kantavat viime kädessä tulevat sukupolvet; katso esimerkiksi [49, s.12]. 2. TyEL-järjestelmälle omaksuttu neljän prosentin keskimääräinen reaalituottotavoite ei vastaa työeläkevakuuttamisen perimmäistä tarkoitusta työeläkemaksun nousupaineen hallinnassa. Työeläkemaksun kehitys riippuu pitkällä aikavälillä eläkemenojen ja rahastoitujen eläkevarojen keskinäisestä kehityksestä. Kiinteän tuottotavoitteen saavuttaminen ei takaa eläkevarojen riittävyyttä, sillä hyvätkään sijoitustuotot eivät auta jos sijoitusvarallisuus on päässyt alenemaan liikaa suhteessa kertyneisiin eläkeoikeuksiin. Kiinteä tuottotavoite ei vastaa yleistä riskinhallintaperiaatetta sijoitusallokaation mukauttamisesta vastuisiin. Hyvät sijoitustuotot ovat arvokkaampia silloin kun eläkemenot ovat suuret. 3. Nykyinen tapa määritellä rahastoitava työeläkevakuutusmaksu ja vakavaraisuuslaskennassa käytetty vastuuvelka ei ota huomioon tulevien vuosikymmenien päähän ulottuvien kassavirtojen epävarmuutta johdonmukaisesti. Vastuuvelka ei ota huomioon myöskään tulevia rahastoonsiirtovelvoiteita. Esimerkiksi Kansainvälisen vakuutusvalvojien liiton (IAIS) suositusten [27, Structure element 5] ja Solvenssi II:n mukaan vastuuvelan tulisi perustua vakuutusten tuottamiin todellisiin kassavirtoihin. 4. Vakuutussopimusten katteeksi varatun pääoman (vastuuvelan) ja rahastoitavan vakuutusmaksun riittävyyteen vaikuttavat vakuutusriskien lisäksi myös vastuiden katteena olevan sijoitusvarallisuuden tuotot. Perinteisessä vakuutusmatematiikassa ja erityisesti TyEL:n laskuperusteissa, eläkkeiden rahastoitujen osien vastuuvelka määritellään olet- 10
11 LUKU 1. JOHDANTO taen, että sijoitukset tuottavat vuosittain etukäteen määrätyn diskonttokoron verran. Tämä ei kuitenkaan vastaa nykyisten vakuutuslaitosten sijoitustoimintaa. Sijoitusvarallisuuden tuotto riippuu sekä vakuuttajan sijoitusstrategiasta että sijoitusmarkkinoiden kehityksestä, mihin liittyy huomattavaa epävarmuutta. 5. Sijoitusstrategian valinnalla sijoitusvarallisuuden tuottoja voidaan pyrkiä mukauttamaan vastaamaan vakuutettuja eläkemenoja. Etuusperusteisten työeläkkeiden riskejä ei voida kuitenkaan täysin suojata, joten pääomavaatimusten ja maksutason sopivuuden arviointi riippuu olennaisesti arvioijan riskipreferensseistä. Nykyjärjestelmässä vastuuvelka ja rahastoitava työeläkemaksu eivät kuitenkaan riipu yleisesti tunnistetuista riskeistä eivätkä vakuuttajan/valvojan riskipreferensseistä. 6. Työeläkelaitosten vakavaraisuusrajaan on valvonnassa ja julkisuudessa kiinnitetty paljon huomiota. Vastuuvelan edellä mainittujen ongelmien vuoksi vakavaraisuusasema (toimintapääoma suhteessa vakavaraisuusrajaan) ei kuitenkaan kuvaa työeläkeyhtiöiden maksukykyä tulevien eläkkeiden rahastoitujen osien maksamisessa. Vaikka vastuuvelka kattaisikin eläkelaitosten vastuulla olevat riskit, eläkelaitosten vakavaraisuusasema ei kuvaa eläkejärjestelmän rahoituksellista kestävyyttä, koska eläkelaitosten vastuulla olevat rahastoidut eläkkeiden osat eivät suoraan liity tulevaan etuusperusteiseen eläkemenoon. TyEL:n vakavaraisuusraja on lisäksi myötäsyklinen. Nykyinen vakavaraisuusraja perustuu eläkeoikeuksien diskonttaukseen ja sijoitusten mallintamiseen yhden vuoden horisontilla. Vastuuvelan laskennassa käytetty diskonttokorko ei kuitenkaan vastaa eläkeoikeuksien katteena olevan pääoman tuottoja 2. Nykyinen yhden vuoden suunnitteluhorisonttiin perustuva vakavaraisuusraja ei myöskään huomioi joidenkin sijoitusluokkien luonnetta pitkän aikavälin rahoitusinstrumentteinä. Tämä lyhytnäköisyys huomattiin vuoden 2008 rahoituskriisin aikana. Myötäsyklisyyden vähentämistä eläkejärjestelmän vakavaraisuuskehikossa ovat esittäneet mm. sosiaali ja- ja terveysministeriön työryhmät [48, 49] sekä pääomamarkkinastrategiaa pohtinut työryhmä [51]. 7. TyEL-järjestelmää on kritisoitu myös sen monimutkaisuudesta ja läpinäkyvyyden puutteesta [1]. Eläkejärjestelmän monimutkaisuus vaikeuttaa sekä vakuutettujen että vakuuttajien riskienhallintaa. Eläkejärjes- 2 Jos diskonttokorkona käytettäisiin matalan luottoriskin markkinakorkoja kuten Solvensi II:n standardimallissa, tuloksena on entistä vaarallisempi yhdistelmä, sillä matalariskisten lainojen koroilla on tapana laskea kriisitilanteissa. 11
12 LUKU 1. JOHDANTO telmän monimutkaisuus lisää myös sen kustannuksia, sillä esimerkiksi jakojärjestelmän hajautettu toteutus sitoo resursseja ja edellyttää laitoskohtaisia puskurirahastoja. TyEL:n laskuperusteiden monimutkaisuus johtuu valtaosin rahastoonsiirtovelvoitteesta ja jakojärjestelmän hajautetusta toteutuksesta (ns. viimeisen laitoksen periaate). Esimerkiksi suurin osa vuoden 2010 työeläkeyhtiöiden TyEL:n mukaisen eläkevakuutuksen erityispiirteiden 55-sivuisista laskuperusteista koskee niitä. Hajautetun jakojärjestelmän edellyttämä kustannusten jakaminen laitosten kesken lasketaan erittäin monimutkaisten kaavojen perusteella; esimerkiksi vuoden 2009 vastuunjaon laskentaperiaatteiden [16] pituus on 89 sivua. 1.2 Kassavirtaperusteinen riskienhallinta Tässä kirjassa on tarkasteltu etuusperusteisten eläkeoikeuksien vakuuttamista epävarmassa sijoitusympäristössä. Voimassa olevien eläkeoikeuksien kassavirrat ulottuvat yli vuosikymmenien ja niiden tuleviin arvoihin liittyy huomattavaa epävarmuutta. Kirjassa on esitetty Solvenssi II-direktiivin sekä IAIS:n ja sosiaali- ja terveysministeriön asettaman vakavaraisuussääntelyn uudistamista selvittäneen asiantuntijatyöryhmän suositusten mukaisia menetelmiä markkinakonsistentin vastuuvelan ja vakuutusmaksun laskentaan sekä työeläkelaitosten valvontaan. Esitetyt menetelmät huomioivat kassavirtojen epävarmuuden lisäksi vakuuttajan riskipreferenssit ja kyvyn mukauttaa sijoitussuunnitelmansa vakuutuskantansa mukaisesti. Vastuuvelka, vakuutusmaksutaso ja laitosten vakavaraisuuskehikko määräytyvät aina, enemmän tai vähemmän kvantitatiivisesti, seuraavien subjektiivisten tekijöiden perusteella: 1. todennäköisyysjakauma: näkemykset eläkemenon ja sijoitustuottojen kehityksestä sekä niihin liittyvästä epävarmuudesta. Koska eläkevastuiden kuolettumisaika on tyypillisesti useita vuosikymmeniä, liittyy eläkemenoon huomattavaa epävarmuutta (vakuutusriskit). Toisaalta sijoitusmarkkinoiden epävarmuus (markkinariskit) vaikuttaa olennaisesti vastuiden katteena olevan varallisuuden riittävyyteen. Eläkevakuuttajan tärkeimpiä epävarmuustekijöitä ovat mm. elinaikariski ja eläkkeiden indeksikorotukset sekä markkinariskit kuten korkoriski, luottoriski ja osakeriski; katso asiantuntijaryhmän raportti [49, s.25]. 2. riskipreferenssit: hyväksyttävä riskitaso, jolla eläkemenot tulee kattaa. Kun sekä vakuutusten kassavirrat että sijoitustuotot ovat satunnaisia, vakuutustoiminta sisältää käytännössä aina riskin siitä, ettei 12
13 LUKU 1. JOHDANTO vakuutusten katteena olevan pääoman tuotto täysin riitä kattamaan korvausmenoa. Toisaalta sijoitusten tuotto saattaa ylittää vakuutetun korvausmenon. Pääomavaatimusten ja maksutason sopivuuden arviointi riippuu olennaisesti arvioijan riskipreferensseistä. 3. suojausstrategia: sijoitusstrategia, jolla vastuiden katteena olevat varat sijoitetaan. Vastuiden katteena olevan pääoman riittävyyteen vaikuttaa luonnollisesti kuinka pääoma on sijoitettu. Pääomatarvetta voi olla mahdollista alentaa sijoittamalla vakuutusten katteena oleva varallisuus siten, että sen tuotot vastaavat mahdollisimman hyvin vakuutuksiin liittyviä kassavirtoja sekä vakuuttajan/valvojan riskipreferenssejä. Sijoitusstrategian valinta on eläkevakuuttajan tärkeimpiä tehtäviä. Luvussa 2 on esitetty yllä mainittujen periaatteiden mukainen menetelmä vastuuvelan laskentaan. Menetelmä ottaa huomioon sekä eläkevakuutuksiin että niiden katteena olevan sijoitusvarallisuuden tuottoihin liittyvät epävarmuudet markkinakonsistentilla tavalla vastuiden kuolettumiseen saakka. Markkinaehtoisen vastuuvelan määrittely oli yksi sosiaali- ja terveysministeriön asettamien työryhmien tehtävistä; katso [48, 49]. Kehitetty menetelmä implementoitiin tavalliselle pöytätietokoneelle ja sillä tutkittiin TyEL-järjestelmän vakavaraisuutta. Näin saatiin laatuaan ensimmäinen riskit huomioiva kuvaus järjestelmän tilasta. Laskelmien perusteella riskit huomioiva TyEL-järjestelmän vastuuvelka vanhuus- ja työkyvyttömyyseläkkeiden osalta vuoden 2009 alussa oli miljardia euroa riippuen riskitasosta, jolla kertyneet eläkeoikeudet tulee kattaa. Vuoden 2009 alun 72 miljardin eläkevaroilla olisi siis voitu kattaa % sen hetkisistä vanhuus- ja työkyvyttömyyseläkeoikeuksista niiden kuolettumiseen saakka. Luvussa 3 on tutkittu työeläkevakuutusmaksun määräämistä järjestelmässä, jossa eläkevakuuttajan vastuulla olevat eläkkeiden osat on sidottu suoraan eläkemenoon. Esitettyjen laskelmien perusteella nykyiset TyEL-maksuennusteet eivät juurikaan muuttuisi, jos eläkelaitokset kattaisivat 40 % vanhuuseläkemenosta ja loput eläkemenosta katettaisiin jakojärjestelmällä. Tällaiset vakuutussopimukset olisivat kuitenkin nykyistä yksinkertaisempia ja läpinäkyvämpiä sekä paremmin hallittavissa vakuutuslaitosten kannalta. Eläkevakuuttajien vastuulla olevien eläkkeenosien sitominen suoraan eläkemenoon antaisi myös nykyisiä täydennyskertoimen tulevista arvoista riippuvia vakuutussopimuksia paremman suojan etuusperusteiseen eläkemenoon liittyviä riskejä vastaan. Luvussa 4 on esitetty yllä mainittujen riskienhallintaperiaatteiden mukainen vakavaraisuuskehikko, jonka tavoitteena on IAIS:n suositusten [27, 39, 38] mukaisesti huolehtia siitä, että vakuuttajan sijoitustoiminta vastaa mahdollisimman hyvin vakuuttajan vastuulla olevia vakuutussopimuksia. Esitetty 13
14 LUKU 1. JOHDANTO kehikko perustuu vakuutusten ja sijoitusten todellisiin kassavirtoihin vastuiden kuolettumiseen saakka. Kassavirtaperusteinen lähestymistapa välttää lyhytnäköisempien vakavaraisuusvaatimusten myötäsyklisyyden, mikä oli lähtökohtana sosiaali- ja terveysministeriön asettaman laaja-alaisen [48, s.51] ja asiantuntijatyöryhmän [49, s.25] ehdotuksissa uutta vakavaraisuuskehikkoa suunniteltaessa. Vakuutusten ja sijoitustuottojen todellisiin kassavirtoihin perustuvassa vakavaraisuuskehikkossa maturiteettiinsa asti pidettävien sijoitusinstrumenttien markkina-arvojen heilahteluilla ei ole vakavaraisuutta arvioitaessa keskeistä merkitystä. Esitetty valvontakehikko tukee Solvenssi II:n artiklan 45 mukaisen yrityksen riski- ja vakavaraisuusarvion (ORSA) ottamista mukaan työeläkelaitosten sääntelyyn ja hallintoon [49, s.54]. Luvussa 5 on esitetty stokastinen malli vanhuuseläkevakuuttajan vastuiden ja varojen kassavirroille. Malli ottaa huomioon sekä vastuisiin että sijoitustuottoihin liittyvät merkittävimmät riskitekijät sekä näiden väliset riippuvuudet, mikä on olennaista eläkevakuuttajan sijoitussuunnittelussa. Malli kuvaa mm. elinaikaan, indeksikorotuksiin, korkotasoon, yrityslainoihin, osakkeisiin ja työllisyyteen liittyviä riskejä, joiden merkitystä korostettiin myös asiantuntijatyöryhmän raportissa [49, s. 25]. 1.3 Toimenpide-ehdotuksia Seuraavassa on esitetty tutkimushankkeessa syntyneitä yksinkertaisia toimenpide-ehdotuksia TyEL-järjestelmän rahastoinnin kehittämiseksi. Ehdotetut toimenpiteet perustuvat näkemykseen, että eläkkeiden rahastoinnin perimmäinen tehtävä on huoltosuhderiskin kantaminen eli tulevien sukupolvien epävarman maksutaakan tasaaminen ja siihen liittyvän epävarmuuden hallitseminen. Toimenpiteitä on käsitelty yksityiskohtaisemmin artikkelissa [26]. 1. Työeläkejärjestelmän tavoitteet tulisi kiinnittää sijoitustuottojen sijaan järjestelmän rahastointiasteeseen eli eläkevarojen ja järjestelmässä myönnettyjen eläkeoikeuksien aiheuttaman vastuuvelan (eläkevastuun) suhteeseen. Jos vastuuvelka määritellään tämän kirjan luvun 2 mukaisesti pääomana, joka tarvitaan myönnettyjen eläkeoikeuksien kattamiseen, rahastointiaste on se osa kertyneistä eläkeoikeuksista, joka voidaan kattaa nykyvaroilla. Toisin sanoen, rahastointiaste kertoo kuinka suuri osa jo kertyneistä eläkemenoista joudutaan kattamaan tulevaisuudessa kerättävillä työeläkemaksuilla. Rahastointiaste tuo tarkasteluun kertyneiden sijoitustuottojen lisäksi odotetun eläkemenon kehityksen (kuten esimerkiksi elinajan odotteen kasvun), odotetut sijoitustuotot sekä kerätyn työeläkemaksutason riittävyyden suhteessa eläkeoikeuk- 14
15 LUKU 1. JOHDANTO siin, joilla kaikilla on olennainen merkitys työeläkejärjestelmän rahoituksen kestävyyttä arvioitaessa. 2. Eläkelaitosten vastuulla olevat eläkkeiden rahastoidut osat tulisi sitoa suoraan kokonaiseläkemenoon. Vastaava vakuutusjärjestely on käytössä esimerkiksi valtion työntekijöiden eläkkeiden rahoituksessa, jossa Valtion Eläkerahasto kattaa 40 % valtion työntekijöiden eläkemenosta. Tällaiset etuusperusteiset eläkevakuutussopimukset vastaisivat eläkeetuuksien rahoitustarvetta paremmin kuin nykyiset järjestelmän vakavaraisuudesta riippuvat vakuutussopimukset. Kokonaiseläkemenoon kiinnitetyt vakuutussopimukset olisivat myös nykyistä yksinkertaisempia ja paremmin ennakoitavissa sekä vakuutettujen että vakuuttajien kannalta. Kokonaiseläkemenoon sidottujen vakuutussopimusten riskienhallintaa ja hinnoittelua (rahastoitavan eläkevakuutusmaksun asettamista) on käsitelty tämän kirjan luvuissa 2 ja 3. Etuusperusteiset eläkevakuutussopimukset olisivat tehokkaampia rahoitusinstrumentteja huoltosuhderiskin hallinnassa kuin TyEL 171 :n mukaiset ikäluokittain kohdennetut vanhuuseläkevastuun täydennykset. Kohdennetuilla täydennyksillä pyritään tasaamaan eläkemaksua ohjaamalla eläkevaroista maksettavaa osuutta eläkemenosta, mutta ohjaaminen voidaan tehdä vain jälkikäteen vallitsevien monimutkaisten säännösten perusteella. Kokonaiseläkemenoon kiinnitetyillä vakuutussopimuksilla eläkemaksun nousupainetta voitaisiin hallita nykyistä tarkemmin ja läpinäkyvämmin. 3. Jakojärjestelmä tulisi keskittää yhdelle toimijalle siten, etteivät jakojärjestelmän kassavirrat turhaan kierrä yksittäisten laitosten kautta. Tämä pienentäisi jakojärjestelmään liittyvien puskurirahastojen tarvetta ja tekisi järjestelmästä huomattavasti yksinkertaisemman ja läpinäkyvämmän. 4. Työkyvyttömyyseläkkeiden rahastointi tulisi lopettaa. Järjestelmätasolla työkyvyttömyyseläkkeisiin ei liity samanlaista huoltosuhderiskiä kuin vanhuuseläkkeisiin, sillä työkyvyttömien määrä on kiinteämmässä yhteydessä työntekijöiden määrään (ja palkkasummaan) kuin vanhuuseläkeläisten määrä. Esimerkiksi Eläketurvakeskuksen ennusteen mukaan työkyvyttömyyseläkemeno on aleneva suhteessa palkkasummaan myös suurten ikäluokkien eläköityessä [7]. Työkyvyttömyyseläkemeno on kiinteämmässä suhteessa palkkasummaan kuin esimerkiksi työttömyysetuudet. Kuitenkin työttömyysetuudet, kuten perhe- ja osa-aikaeläkkeetkin, rahoitetaan nykyisin käytännössä jakojärjestelmällä. Työkyvyttömyyseläkkeiden kattaminen jakojärjestelmällä saattaisi johtaa 15
16 LUKU 1. JOHDANTO jopa nykyistä tasaisempaan työeläkemaksuun. Tällaista vakuutusjärjestelyä on tutkittu luvussa 3. Työkyvyttömyyseläkkeiden alkavuuksiin liittyvää riskiä pidetään yksittäisen vakuuttajan suurimpana yksittäisenä riskinä [50, 29]. Työkyvyttömyyseläkkeiden kattaminen jakojärjestelmällä pienentäisi tätä riskiä sekä siihen liittyvien puskurirahastojen tarvetta vapauttaen pääomia muuhun käyttöön. Esimerkiksi 2007 rahastoitujen työkyvyttömyyseläkkeiden vastuuvelka oli 6,8 miljardia euroa [14]. Näiden varojen siirtäminen esimerkiksi tulevien vanhuuseläkkeiden katteeksi laskisi työeläkemaksun nousupainetta. Työkyvyttömyyseläkkeiden rahastoinnista luopuminen myös yksinkertaistaisi järjestelmää huomattavasti. Rahastoinnin lopettaminen ei edellytä luopumista työnantajien työkyvyttömyystapauksiin liittyvästä omavastuusta. 5. Vanhuuseläkkeiden rahastoidut osat tulisi poolata järjestelmätasolla siten, että yksittäisen eläkelaitoksen vastuulla oleva eläkemeno olisi sidottu koko järjestelmän kokonaiseläkemenoon. Vakuutussopimusten poolaus on vakuutustoiminnan tärkeimpiä riskienhallintakeinoja. Se vastaa riskienhallinnan hajautusperiaatetta sovellettuna vastuisiin. Vakuutussopimusten poolausta voidaan perustella matemaattisesti suurten lukujen lailla. Nykyisessä eläkejärjestelmässä jakojärjestelmällä katettavat eläkkeiden osat on jo poolattu (perhe-eläkkeet, osa-aikaeläkkeet, työttömyysetuudet sekä vanhuus- ja työkyvyttömyyseläkkeiden rahastoimattomat osat). Poolaus voitaisiin toteuttaa helposti myös rahastoiduissa eläkkeissä ilman suuria muutoksia nykyisessä hajautettussa eläkejärjestelmässä. Yksinkertainen tapa siirtyä poolattuun järjestelyyn olisi jakaa koko järjestelmän rahastoidut eläkevastuut (vakuutuskanta) laitosten nykyisten vastuuvelkojen suhteessa. Tällainen järjestely ei muuttaisi laitosten vastuuvelkaa tai rahastointiastetta, mutta se pienentäisi varsinkin pienten laitosten vakuuttamiin kassavirtoihin liittyviä riskejä nykyisiin laitoskohtaisiin vastuisiin verrattuna. Poolatussa järjestelmässä yhteiset laskuperusteet olisivat paremmin perusteltuja kuin nykyjärjestelmässä. Yksittäisen laitoksen vakuutusriskien pienentyessä myös tarvittavien puskurirahastojen (tasoitusvastuiden) tarve laskisi nykyisestä. Vuonna 2007 TyEL-laitosten yhteen laskettu tasoitusvastuu oli 3,2 miljardia euroa, joka oli 1,89-kertainen rahastoista katettuun, 1,9 miljardin euron eläkemenoon verrattuna [14]. Rahastoitujen eläkkeiden poolaus johtaisi huomattavasti nykyistä yksinkertaisempaan ja läpinäkyvämpään eläkejärjestelmään. Rahastoitu- 16
17 LUKU 1. JOHDANTO jen eläkkeiden poolaus helpottaisi olennaisesti myös vakuutuskantojen siirtoa laitoksesta toiseen, mikä puolestaan edistäisi työeläkelaitosten välistä kilpailua. Poolatussa eläkejärjestelmässä laitokset erottuvat toisistaan sijoitustoiminnallaan ja kyvyllään maksaa asiakashyvityksiä. 6. Vastuuvelan määrittely tulisi muuttaa IAIS:n, Solvenssi II:n ja vakuutusyhtiölain 9. luvun 1 :n mukaiseksi siten, että vastuuvelka ottaa huomioon sekä vakuutusriskit että markkinariskit vakuutussopimusten koko voimassaoloajalta. Eteenpäin katsova, kassavirtapohjainen, riskit huomioon ottava vastuuvelan laskenta antaisi realistisemman kuvan eläkelaitosten vastuista ja vakavaraisuudesta. Modernien riskinhallintaperiaatteiden mukaista vastuuvelan laskentaa on käsitelty tämän kirjan luvussa 2 sekä viitteessä [23]. 7. Nykyisen yhden vuoden tarkasteluhorisontin sijaan vakavaraisuusvaatimusten tulisi perustua vakuutussopimusten ja sijoitusten kassavirtoihin vastuiden kuolettumiseen saakka. Tämä vastaisi eläkelaitosten tehtävää pitkän aikavälin eläkevastuiden vakuuttajana ja turvaisi vakuutettujen etuja paremmin kuin nykyinen yhden vuoden tarkasteluperiodiin perustuva vakavaraisuusraja. Vastuiden ja sijoitusten pitkän aikavälin kassavirtoihin perustuva vakavaraisuuskehikko välttäisi lyhytnäköisempien valvontakehikoiden myötäsyklisyyden sosiaali- ja terveysministeriön asettaman asiantuntijatyöryhmän ehdotusten mukaisesti [48, s.51]. Tämän kirjan luvussa 4 on esitetty kassavirtaperusteinen vakavaraisuuskehikko, joka huomioi sekä vakuutusten sekä sijoitusten tuottamat kassavirrat vakuutusvastuiden kuolettumiseen saakka. 8. Vakavaraisuusraja tulisi poistaa laista. Vakavaraisuusvaatimusten tulisi perustua ajantasaiseen markkinainformaatioon ja valvojan näkemyksiin. Jos valvoja näkee esimerkiksi jonkin sijoitusluokan riskien muuttuneen, se voisi ilman lainmuutosta edellyttää tarkennettua selvitystä sijoitusluokasta, muuttaa sen riskiluokitusta tai kieltää se kokonaan. Tämä mahdollistaisi dynaamisen valvontakehikon, joka pystyisi nykyistä paremmin reagoimaan odottamattomiin tilanteisiin vähentäen osaltaan kehikon myötäsyklisyyttä. 9. Vakavaraisuusvaatimus tulisi olla korvattavissa sisäisellä mallilla, jos se ottaa asianmukaisesti huomioon sekä vakuutusriskit että markkinariskit, jotka liittyvät eläkkeiden maksamiseen vakuutussopimusten kuolettumiseen saakka. Tämä kannustaisi laitosten sisäisten riskienhallintamenetelmien kehitystä. Johdonmukaisesti toteutetulla sisäisellä mallilla saataisiin nykyistä realistisempi kuva laitoksen vakavaraisuudesta. 17
18 LUKU 1. JOHDANTO Vakuutusriskien huomioiminen on perusedellytys mukautettaessa sijoitustoimintaa tuleviin eläkemenoihin. Sisäisten mallien käyttöä on käsitelty Solvenssi II-direktiivissä sekä IAIS:n raportissa [28]. Tämän kirjan luvuissa 2 5 esitetyt mallit ja laskentatekniikat soveltuvat hyvin pientenkin eläkelaitosten sisäisen riskinhallinnan ja raportoinnin tueksi. 18
19 Luku 2 Kassavirtaperusteinen vastuuvelka Vakuutusyhtiölain 9. luvun 1 mukaan Vastuuvelan on aina oltava riittävä siten, että vakuutusyhtiö kohtuudella arvioiden selviytyy vakuutussopimuksista aiheutuvista velvoitteistaan. Euroopan parlamentin ja neuvoston direktiivin 2009/138/EY, 76 artiklan kohdan 2 mukaan Vakuutusteknisen vastuuvelan arvon on vastattava nykymäärää, joka vakuutus- tai jälleenvakuutusyritysten olisi maksettava, jos ne siirtäisivät vakuutus- ja jälleenvakuutusvelvoitteensa välittömästi toiselle vakuutus- tai jälleenvakuutusyritykselle. Yllä mainitut määräykset eivät koske TyEL-laitoksia. Nykyisellä TyELlaitosten vastuuvelalla ei ole selkeää tulkintaa, sillä se ei esimerkiksi huomioi tuleviin vuosikymmenien päähän ulottuviin eläkemenoihin ja niiden katteena olevan varallisuuden sijoitustuottoihin liittyvää epävarmuutta asianmukaisella tavalla. Vastuuvelka on kuitenkin tärkeä suure TyEL-laitosten valvonnassa ja laitosten sisäisessä riskinhallinnassa. Esimerkiksi nykyinen TyELlaitosten vakavaraisuuskehikko perustuu vakuuttajan varallisuuden ja vastuuvelan suhteeseen. Vastuuvelka on olennainen suure myös esimerkiksi säätiöiden emoyritysten taseissa ja mahdollisissa vakuutuskantojen siirroissa. Tässä luvussa esitetään vakuutusyhtiölain ja Solvenssi II-direktiivin 76 artiklan (vakuutusteknistä vastuuvelkaa koskevat yleiset säännökset) mukainen markkinakonsistentti menetelmä työeläkelaitosten vastuuvelan laskentaan. Laajennettu englanninkielinen kuvaus on esitetty viitteessä [23]. Vastuuvelka määritellään pääomatarpeena, joka vaaditaan eläkelaitoksen vastuulla olevien etuuksien kattamiseen. Kun vakuutuksille ei ole riittävän likvidejä markkinoita, tulee pääomatarpeen perustua vakuutusten tuottamiin todellisiin kassavirtoihin vakuutusvastuiden kuolettumiseen saakka; katso esimerkiksi [27, Structure element 5]. Koska eläkevastuiden kuolettumisaika on 19
20 LUKU 2. KASSAVIRTAPERUSTEINEN VASTUUVELKA tyypillisesti useita vuosikymmeniä, liittyy eläkemenoon huomattavaa epävarmuutta (vakuutusriskit). Toisaalta sijoitusmarkkinoiden epävarmuus (markkinariskit) vaikuttaa olennaisesti vastuiden katteena olevan varallisuuden riittävyyteen. Vastuiden katteena olevan pääoman riittävyyteen vaikuttaa luonnollisesti myös kuinka pääoma on sijoitettu 1. Sopivalla sijoitusstrategian valinnalla voi olla mahdollista alentaa pääomatarvetta. Sama periaate on myös esimerkiksi perinteisen Black-Scholes optiohinnoittelumallin taustalla. Toisin kuin Black- Scholes mallissa, todellisilla sijoitusmarkkinoilla rahoitusinstrumenttien täydellinen suojaus ei kuitenkaan yleensä ole mahdollista tai se on kohtuuttoman kallista. Käytännöllisemmin vastuuvelka voidaan määritellä pääomana, joka riittää eläkkeiden kattamiseen vaaditulla riskitasolla. Näin saatavaan vastuuvelkaan vaikuttavat olennaisesti 1. todennäköisyysjakauma: näkemykset sijoitustuottojen ja eläkemenon kehityksestä sekä niihin liittyvästä epävarmuudesta. 2. riskipreferenssit: hyväksyttävä riskitaso, jolla eläkemenot tulee kattaa. 3. suojausstrategia: sijoitusstrategia, jolla vastuiden katteena olevat varat sijoitetaan. Markkinaodotusten vaikutus vastuuvelkaan on yleisesti ymmärretty hyvin, mutta riskien vaikutus jää usein huomiotta tai ne huomioidaan ainoastaan heuristisesti (esimerkiksi käyttämällä alennettua diskonttokorkoa kuten TyEL:n laskuperusteissa tai lisäämällä riskittömään laskelmaan riskimarginaali kuten Solvenssi II:n luonnoksissa market value of liabilities - laskennassa). Hinnoiteltaessa satunnaisia kassavirtoja epävarmassa sijoitusympäristössä, riskitoleranssien vaikutusta ei voida välttää. Kun sekä epävarmuus että riskipreferenssit huomioidaan jo tehtävän asettelussa, ei tulosta tarvitse korjata heuristisilla modifikaatioilla. Joissain tutkimuksissa (katso esimerkiksi [52]) on ehdotettu niin sanotun riskineutraalin todennäköisyysjakauman käyttöä, mutta se voidaan nähdä tässä luvussa esitettyjen periaatteiden duaaliformulaationa [12, 42]. Riskineutraalin jakauman konsistentti määrittely vastaa kompleksisuudeltaan optimaalisen sijoitussuunnitelman ratkaisemista. Eläkelaitoksen haasteena on sijoittaa vakuutusportfolionsa katteena oleva varallisuus siten, että sen tuotot vastaavat mahdollisimman hyvin vakuutuksiin liittyviä korvausmenoja. Sijoitusstrategian valinta on myös olennainen 1 Perinteisessä vakuutusmatematiikassa ja erityisesti TyEL:n laskuperusteissa, vastuuvelka määritellään olettaen, että sijoitukset tuottavat vuosittain etukäteen määrätyn diskonttokoron verran. Tämä ei kuitenkaan vastaa nykyisten vakuutuslaitosten toimintaa. 20
Eläkevakuu taminen epävarmassa sijoitusympäristössä
Matematikan jasysteemianalyysin laitos Eläkevakuu taminen epävarmassa sijoitusympäristössä -laskelmiatyöeläkkeiden rahastoinnin tehostamisesta PetriHili,Teemu Pennanen KAUPPA+ TALOUS RAPORTTI Aalto-yliopiston